《送司训郑先生启善之任》
明代·黄仲昭

万里巴川育俊髦，一身许国不辞劳。明朝无复聆清训，今日休辞醉绿醪。

猿啸溪头惊客梦，山横马首助诗豪。传经绛帐应多暇，一曲瑶琴夜月高。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。